На пасяджэнні круглага стала, які завяршаў Дзень Савета, Аляксандр Наўныка і Галіна Шчэрбак падзякавалі старшыням сельсаветаў за працу. Узгадаўшы мінулую крытыку, старшыня райвыканкама адзначыў, што прынята яна была правільна і рэакцыя на яе была выніковай. На абласным узроўні мы таксама маем значныя дасягненні. Па выніках працы за мінулы год Галубіцкі сельскі Савет пад кіраўніцтвам Уладзіміра Аляксандрава стаў уладальнікам ІІ месца ў абласным спаборніцтве, чым у чарговы раз наш раён быў прадэманстраваны з лепшага боку. І хаця фінансавых сродкаў мясцовым органам кіравання цяпер выдаткоўваецца значна менш, праца праводзіцца большая. Па ўсім відаць сістэмнасць і правільнасць выбранай тактыкі ў рабоце з насельніцтвам.